**Finneidfjordtunnelen** er en 857 meter lang og 4,40 meter høy veitunnel langs europavei 6 i nærheten av Finneidfjord i Hemnes kommune på Helgeland i Nordland fylke i Norge. Tunnelen ble åpnet i 1996.

Hendelser
---------

### Kvikkleireraset i 1996

Den 20. juni 1996 gikk det et større strandsoneskred ved Tuvsletta i Sørfjorden i Hemnes kommune, like sørvest for der hvor tunnelen går i dag. Det har stadig gått små og store undervannsskred i denne fjorden.

Raset i 1996 var et kvikkleireras, og 1 million kubikkmeter leirmasse ble revet ut i raset. Raset førte til at en populær sandstrand ved Tuvsletta ble feid på sjøen. Det meste av raset var undersjøisk. Raset startet ute på den bratte marbakken en gang før midnatt den 19. juni. Vannledningen til to bolighus ble brutt, før husene raste ut i fjorden. Delras utviklet seg deretter gradvis bakover mot E6. Klokken 00.25 nådde undervannsrasene E6 i 300 meter lengde. Klokken 00.30 brakk E6 i tre deler og raste ut i fjorden. Den midterste delen raste ut først, de to andre like etterpå. Det hele tok mellom fem og ti minutter.

Raset tok også en bil og kostet 4 menneskeliv. Skredet førte til at Nordlandsbanen og E6 ble stengt i flere dager, uten ferjefrie omkjøringsmuligheter i kommunen. Norge ble delt av på midten, og i dagene etter måtte trafikken langs E6 dirigeres via Riksvei 73 i Grane og Hattfjelldal, Blå vegen gjennom Storuman kommune i Sverige og Europavei 12 vestover til Mo i Rana.

Høsten 2000 kom saken opp for retten. Saksøker var Norsk Naturskadepool og noen forsikringsselskaper, mens saksøkte var Statens vegvesen, Hemnes kommune, en mindre entreprenør samt et konsulentfirma. Forsikringsselskapet Norges Geotekniske Institutt (NGI) hadde lagt frem en rapport om raset. Massen fra bygging av E6 hadde blitt lagt som en steinfylling i strandsonen, og var ment å bli en framtidig rasteplass. Rapporten konkluderte med at det var tyngden fra rasteplassfyllingen som utløste skredet.

Konklusjonen i rettssaken (som ikke ble anket) gikk ut på at det verken var sprengingen i den kommende tunnelen eller rasteplassfyllingen som utløste raset, men at det mest sannsynlig startet utenfor kanten av marbakken. De saksøkte ble derfor frikjent.

### Kollisjon (2007)

Finneidfjordtunnelen sett fra nordsiden  Foto: Magne Aga (26. juli 2008)
Tunnelen kom i nyhetene 22. mai 2007 etter en kollisjon mellom en personbil og en liten lastebil.

### Oppgradering (2015)

I 2015 ble fem tunneller i Hemnes kommune oppgradert med ny belysning som automatisk reguleres ut fra hvor mye lys det er på utsiden. Det kom også ny strømtilførsel, og et teknisk bygg på utsiden.

Scanmatic Elektro AS utførte arbeidene for Statens vegvesen. Først ute var Pytjehåjen tunnel og Breivikhammertunnelen. Arbeidet startet 17. august og pågikk frem til 2. oktober 2015.

### Rapport om setningsskader ved Tuvsletta (2019)

Det er et jordfallshull ved Tuvsletta over tunnelen. Sporingsstoff-undersøkelser har indikert at jordfallshullet er i direkte hydrologisk forbindelse med en underliggende marmorsone i tunnelen. Tunnelens eksistens, kombinert med endrede dreneringsforhold i byggefeltet på Tuvsletta, kan ha forårsaket setningsskader og dannelse av jordfallshull. Flere beboere i området registrerte sterke rystelser under tunnelkonstruksjonen, samt setninger i bebyggelsesområdet og endringer i dreneringsmønster i form av nye kildeutspring. Jordfallshullet kan ha oppstått naturlig, men ettersom det har en direkte hydrologisk forbindelse med tunnelen, er det sannsynlig at det ble indusert fra konstruksjonsarbeidet.

Se også
-------

* Breivikhammertunnelen
* Nessettunnelen
* Nordmarktunnelen
* Pytjehåjen tunnel
* Veitunneler i Norge

Referanser
----------

1. 1 2 3 4 5  Markus Thonhaugen: – Åpent sår i 20 år, NRK, 20. juni 2016, kl 19:46
2. ↑  Kenneth J. Gabrielsen: Kollisjon i tunnel. HEMNES:Ranværing og mosjøværing ble ikke enige om hvem som hadde skylda. Rana Blad, 22. mai 2007, kl 22:00
3. ↑  Oppgraderes. Nå blir det bedre lys i tunnelene langs E6 i Hemnes, Avisa Hemnes, 1. august 2015, oppdatert 3. juni 2019
4. ↑  Nattestengte tunneler. Jobben med å oppgradere lysene i Pytjehåjen tunnel og Breivikhammertunnelen fører til lokale utfordringer, Avisa Hemnes, 14. august 2015, oppdatert 3. juni 2019
5. ↑  Ragnhild Austbø Kjønsøy: Aktsomhetskart for jordfallshull i Nordland: en forstudie, Mastergradsoppgave i kvartærgeologi og paleoklima, Institutt for geovitenskap, Universitetet i Bergen, juni 2019

Eksterne lenker
---------------

* Statens vegvesen veikart

| * v
* d
* r
Veitunneler i Nordland |
| --- |
| Nåværende | 
* Akkarvika
* Aspfjord
* Bakkejord
* Berget
* Bergsnev
* Berrflog
* Bodø
* Botn
* Brattli
* Breivikhammer
* Brokløysa
* Bygrensen
* Børra
* Dagslått
* Dalmovikhals
* Daudmannvik
* Efjord
* Eiavatn
* Eivikhammeren
* Enghammeren
* Eva
* Fagernes
* Falkfjord
* Finneidfjord
* Finnvik
* Fjøsdalen
* Fornes
* Forsa
* Fykan
* Gleflog
* Glomfjord
* Grøftvik
* Grønnlifjell
* Gyltvikvatnet
* Hamnøy
* Hattnes
* Heima
* Hestnes
* Hevelen
* Hjartås
* Holand
* Hårskolten
* Illhøllia
* Ingelsfjord
* Kalvik
* Kamsbekk
* Kannflog
* Karistrand
* Kista
* Kjernfjell
* Kjøpsvik
* Kleiva
* Kobbhammar
* Kobbskar
* Kollstraumen
* Korgfjell
* Kråkmo
* Kvænflåg
* Langmoås
* Leirvik
* Liatind
* Lindset
* Løkthaugen
* Løvik
* Megården
* Middagsfjell
* Molvikhammaren
* Mosås
* Munnarvoll
* Myrland
* Møllevik
* Nappstraum
* Neppvik
* Nesset
* Nonshaug
* Nordfjord
* Nordmark
* Novik
* Olvikvass
* Pytjehåjen
* Rabben
* Raftsund
* Ramsvik
* Raudhammar
* Reinforshei
* Reinhornheia
* Rishatten
* Ryggedal
* Rørvikskar
* Røvik
* Saksenvik
* Saltnes
* Sandkollen
* Seljeli
* Setsåhøgda
* Sigerfjord
* Sila
* Sjona
* Sjonsti
* Sjønståfjell
* Skaugvoll
* Sløverfjord
* Steigen
* Stetind
* Stokkviknakken
* Storlikoll
* Storvikskar
* Storå
* Straumdal
* Sundsfjord
* Svartis
* Svarven
* Sørdal
* Søttar
* Tangstad
* Tennfloget
* Tosen
* Toven
* Trengsel
* Trældal
* Tømmernes
* Tømmerås
* Umskar
* Unstad
* Utakleiv
* Vassbotn
* Vethaug
* Vindvik
* Ølkonna I
* Ølkonna II
* Å
* Åsberg
* Åsen
* Åsnev

 | tunnel |
| Under bygging | 
* *Trofors* (E6)

 |
| Planlegges | 
* *Bjerkvik-Stormyra* (E6/E10)
* *Dragvik-Bogen* (E10)
* *Gullberget* (E10/83)
* *Megården-Mørsvikbotn, to lange tunneler* (E6)
* *Kanstadbotn-Fiskfjord* (E10)
* *Lyngvær* (E10)
* *Narvik* (E6)
* *Tjeldsundet* (E10)
* *Tysfjord* (E6)
* *Ulvsvågskaret* (E6)
* *Øst for Fiskfjord* (E10)

 |
| Nedlagte | 
* Hundflåg
* Korsnes

 |


|  |  |
| --- | --- |
| Oppslagsverk/autoritetsdata | Sentralt stedsnavnregister **·** Nasjonal vegdatabank
 |